«Գեղարքունիքի մարզի ընդհանուր իրավասության առաջին ատյանի դատարանի քննվում է նույն մարզի բնակիչ Հ. Հ.-ի վաճառասրահից ավազակային հարձակմամբ ոսկյա զարդերի հափշտակության վերաբերյալ քրեական գործը: Դատաքննության ժամանակ` 11.05.2017թ.-ին, պարզվել է, որ հիշյալ քրեական գործով տուժող Հ. Հ.-ին պատկանող և նախաքննության ընթացքում իրեղեն ապացույց ճանաչված 203 ոսկյա զարդերից դատարան ներկայացված և հետազոտման համար բացված փաթեթներում փաստացի առկա են եղել միայն 193-ը: Ընդ որում, տուժողը, նախազգուշացված լինելով սուտ մատնության համար նախատեսված քրեական պատասխանատվության մասին, դատական նիստի ընթացքում հայտարարել է, որ հիշյալ 193 զարդերից միայն 44-ն են ոսկյա, իսկ մնացած զարդերն արծաթից են կամ բիժուտերիա է: